ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΕΠΕΙΣΟΔΙΟ 10
Ποιος είστε στ' αλήθεια;
Ήλπιζα…
Και ποιος είναι ο Ντο-Σαν;
…πως θα με πρόσεχε…
Κύριε Χαν, σας παρακαλώ…
Πείτε κάτι!
…και πως μια μέρα θα με έβλεπε.
Ναι.
Ντο-Σαν.
Το μέρος που αφήναμε τα γράμματά μας πριν από 15 χρόνια. Το θυμάσαι;
Πού βρίσκεται;
Απάντησέ μου, σε παρακαλώ.
Αλλά όχι μ' αυτό το βλέμμα.
Γιατί δεν απαντάς στην ερώτησή μου;
Και γιατί είναι εδώ ο κύριος Χαν αντί για εσένα;
Πάντα μετανιώνουμε όταν είναι αργά.
Θέλω να μου εξηγήσετε τα πάντα.
Να είστε ειλικρινής.
Όχι άλλα ψέματα.
Δεν θέλω άλλη κοροϊδία.
Ποιος έγραψε τα γράμματα…
πριν από 15 χρόνια;
Ο Ντο-Σαν
ή εσείς;
Η γιαγιά σου μου ζήτησε μια χάρη.
Ήθελε να αποκτήσεις έναν φίλο.
Έτσι, έγραψα τα γράμματα.
Όλα ήταν ψέμα απ' την αρχή.
Και το όνομα του Ντο-Σαν;
Γιατί το χρησιμοποιήσατε;
Δεν είχε κάποια ιδιαίτερη σημασία.
Απλώς έτυχε να δω το όνομα
σ' ένα άρθρο στην εφημερίδα.
Το είδατε σ' ένα άρθρο;
Άρα, ήταν ένας άγνωστος.
Τότε, πώς εμφανίστηκε ο Ντο-Σαν στο πάρτι;
Αν όσα λέτε είναι αλήθεια, δεν με γνώριζε.
Πώς λοιπόν;
Εγώ τον βρήκα.
Τον Ντο-Σαν απ' την εφημερίδα.
Και του ζήτησα να γίνει ο Ντο-Σαν απ' τα γράμματα
και να έρθει στο πάρτι.
Και γιατί…
δέχτηκε να το κάνει ο Ντο-Σαν;
Του ήμουν μια ξένη.
Τότε, η Σαμσάν Τεκ
χρειαζόταν επενδυτές.
Άρα, το έκανε για λεφτά.
Όχι, δεν είναι αλήθεια αυτό.
Μπορεί να ξεκίνησε έτσι, αλλά έχει αληθινά συναισθήματα για σένα.
-Κι εγώ… -Πώς το ξέρετε;
Απ' την αρχή τα πάντα ήταν ψέματα. Περιμένετε να το πιστέψω;
Κυρία Σεό, εγώ…
ΑΥΧΕΝΙΚΟ
Είστε με την Νταλ-Μι; Πού είστε;
ΣΤΑΘΜΟΣ ΣΑΝΤ ΜΠΟΞ
Ναι.
Εντάξει.
Είσαι καλά;
Μην ανησυχείς. Θα τα πούμε όταν γυρίσεις.
Γεια.
-Ο Ντο-Σαν ήταν; -Ναι.
Προέκυψε σφάλμα τελικά.
Σφάλμα;
-Ανακάλυψε την αλήθεια η κυρία Σεό; -Ναι.
Δεν σας είπα ότι πρώτα έπρεπε να εξουδετερώσουμε το σφάλμα;
Αν πρέπει να κλείσει η εταιρεία μας τώρα;
Να κλείσουμε; Γιατί;
Κυρία Τζουνγκ, δεν είπα τίποτα.
-Να το γυρίσω; -Απ' την άλλη.
Τι ανακάλυψε η κυρία Σεό;
Δεν είπα τίποτα. Είπες εσύ κάτι;
Όχι, δεν είπα.
Πείτε μου. Τώρα!
Ήρθε το τέλος.
Οι start-up πρέπει να απαγορεύουν τις σχέσεις στη δουλειά.
Να τις απαγορεύουν; Ο έρωτας δεν είναι έγκλημα.
Καλά λέει. Δεν είναι παράξενο ένας άντρας και μια γυναίκα να αναπτύξουν
συναισθήματα…
Αυτό δεν θα έπρεπε να συμβεί.
Είμαστε πέντε άτομα. Φανταστείτε δύο να κάνουν σχέση και να χωρίσουν.
Πόσο αμήχανο θα ήταν;
"Πρώην αγαπημένη μου, ορίστε ο φάκελος".
"Πρώην αγαπημένε μου, έγραψες τον κώδικα;"
Σκοτώστε με τώρα.
Μπορεί να μη χωρίσουν.
Πράγματι.
Ποτέ δεν ξέρεις.
Σκεφτείτε λίγο καλύτερα.
Έμαθε πως τα γράμματα τα έγραψε κάποιος άλλος.
Ο Χαν Τζι-Πιεόνγκ, μάλιστα.
Είναι πλούσιος, μορφωμένος και όμορφος.
Γιατί να μην τον προτιμήσει;
Χαν Τζι-Πιεόνγκ ή Ναμ Ντο-Σαν;
Χαν Τζι-Πιεόνγκ, φυσικά.
Ήρθε το τέλος. Δεν υπάρχει αμφιβολία.
Δεν νομίζω πως ο Ντο-Σαν υστερεί σε σχέση με τον κύριο Χαν.
Δεν υστερεί απλώς. Δεν τίθεται καν σύγκριση.
Ο Ντο-Σαν έχει κάτι που δεν έχει ο κύριος Χαν…
Όχι, τίποτα απολύτως.
-Έλεος. -Τι σπαστικό!
Χρήματα, εκπαίδευση, διασυνδέσεις… Τα έχει όλα.
Αυτά έχουν σημασία; Τι έχει σημασία όταν σ' αρέσει κάποιος;
Τα συναισθήματά σου.
Φυσικά και έχουν σημασία.
Αλλά τώρα έχει συναισθήματα
και για την πρώτη της αγάπη και γι' αυτόν που της αρέσει τώρα.
Αν της αρέσουν δύο άντρες εξίσου,
πώς θα ξέρει ποιον αγαπά πραγματικά;
Τελείως σπαστικό.
Μπαμπά, έλαβα ερωτικό γράμμα.
Δεν κάνει τέλεια γράμματα;
Είναι συνομήλικός μου. Τον λένε Ναμ Ντο-Σαν.
Δεν έχει ξεχωριστό όνομα;
Πάρε αυτό.
Είναι η κάρτα μου.
ΣΑΜΣΑΝ ΤΕΚ
ΣΑΜΣΑΝ ΤΕΚ, ΝΑΜ ΝΤΟ-ΣΑΝ
Θ' ακολουθήσω το παράδειγμά σου.
Θα ξεκινήσω δική μου εταιρεία, όπως εσύ.
Η ομάδα μας…
μπήκε στη Σαντ Μποξ.
-Αλήθεια; -Ναι, αλήθεια.
Τότε, ας χαθούμε.
"Να ταξιδέψουμε χωρίς χάρτη". Θυμάσαι;
Νταλ-Μι, μην κλαις.
Μην κλαις, σε παρακαλώ.
Μία μέρα θα κρατούσε μόνο.
Ήθελα να πραγματοποιήσω το όνειρό σου για μία μέρα. Και θα σταματούσα.
Όμως…
Εκείνη τη μέρα πέρασα τόσο καλά, που έχασα την ευκαιρία να σταματήσω.
Όλο το ανέβαλλα για την επόμενη μέρα, και κατέληξα
να θέλω να κρατήσει όσο το δυνατόν περισσότερο.
Νταλ-Μι, σου ζητώ συγγνώμη. Σε παρακαλώ…
Δεν θέλω τη συγγνώμη σου!
Πες πως δεν είναι αλήθεια.
Πες πως εσύ είσαι ο αληθινός Ντο-Σαν.
Γιατί ζητάς συγγνώμη;
Αυτό θα πει πως όλα ήταν ψέματα.
Αυτό θα πει πως όλα ήταν μια απάτη.
Συγγνώμη.
Διασκέδασες;
Όταν έβλεπες πόσο χαρούμενη…
με έκαναν εκείνα τα ψεύτικα γράμματα…
κι όταν ήθελα να ξεκινήσω εταιρεία όπως εσύ,
ενώ δεν ήμουν καθόλου σε θέση;
Διασκέδασες;
Υπέφερα.
Όταν με κοιτούσες…
Όταν μου χαμογελούσες…
Όταν με ενθάρρυνες…
Ήξερα πως δεν το άξιζα, κι αυτό με διέλυε.
Ήθελα…
να είμαι αυτός που θες.
Μα δεν μπορούσα, και το βάρος με πλάκωνε.
Αυτός που θέλω;
Δεν ξέρω αν υπάρχει.
Ναι, γύρισε η Νταλ-Μι.
Πήγε κατευθείαν για ύπνο.
Όχι. Είπε πως ήταν κουρασμένη, κι έτσι δεν της έκανα ερωτήσεις.
Μην ανησυχείς. Μια χαρά είναι, θα δεις.
Εντάξει, καληνύχτα.
ΑΚΟΛΟΥΘΗΣΕ ΤΑ ΟΝΕΙΡΑ ΣΟΥ!
ΗΜΕΡΑ ΝΤΕΜΟ
ΔΙΟΡΓΑΝΩΣΗ ΠΑΡΟΥΣΙΑΣΗΣ ΠΡΟΪΟΝΤΩΝ
ΚΑΙ ΕΠΙΧΕΙΡΗΜΑΤΙΚΩΝ ΠΛΑΝΩΝ ΑΠΟ START-UP ΣΕ ΕΠΕΝΔΥΤΕΣ
ΕΠΕΙΣΟΔΙΟ 10
Τι κάνεις;
Όταν χειροτερέψει η όρασή σου, αυτά θα είναι επικίνδυνα.
Για την όρασή μου θ' ανησυχείς τώρα;
Ναι, γι' αυτό.
Ξέρεις τι πονάει περισσότερο;
Δεν καταλαβαίνω τι συμβαίνει γύρω μου
και η παρουσία σου με πληγώνει.
Αλλά πρέπει να δουλέψω.
Πρέπει να προετοιμαστώ για την Ημέρα Ντέμο, για να επιτύχει…
το Νουνγκίλ.
Πρέπει να συνεχίσω να δουλεύω…
μ' εσένα και τον κύριο Χαν σαν να μη συνέβη τίποτα.
Δυστυχώς, δεν είμαι τέτοιος άνθρωπος.
Γι' αυτό είμαι έτσι χάλια.
Εντάξει.
Προς το παρόν, ας μη βρισκόμαστε εκτός δουλειάς.
Θ' ΑΓΩΝΙΣΤΟΥΜΕ ΕΝΩΜΕΝΟΙ
ΚΑΤΩ Η ΕΤΑΙΡΕΙΑ ΙΝΤΖΑΕ
Αναφέρετέ το στο ρεπορτάζ σας, παρακαλώ.
-Λέμε "όχι"! -Λέμε "όχι"!
Γεια σας, κε Ο Γεόν-Χο.
Εσύ… Πώς τολμάς κι έρχεσαι εδώ;
Έφερες και δημοσιογράφους;
Μπορούμε να μιλήσουμε για λίγο;
Δεν έχουμε να πούμε τίποτα.
Γιατί δεν μιλάς στον προϊστάμενό μας;
Εντάξει, πού είναι;
Κύριε Ναμ, αυτή η γυναίκα ήρθε για να αρπάξει το φαγητό μας!
Έφερε και δημοσιογράφους.
Ποια ήρθε;
Γεια σας, είμαι η Γουόν Ιν-Τζάε, CEO της Εταιρείας Ιντζάε.
Είμαι ο Ναμ Σεόνγκ-Χουάν.
-Τι χάλια εμφάνιση είναι αυτή! -Σαν μάγισσα.
Η πιτσιρίκα είναι CEO;
-Εξαιτίας της χάνουμε τη δουλειά μας! -Το κακομαθημένο έχει εταιρεία;
-Τολμάς κι έρχεσαι εδώ; -Δεν σε θέλουμε!
-Φύγε! -Εξαιτίας σου χάνουμε τη δουλειά μας!
Σκασμός!
Έφερες δημοσιογράφους.
Καλώς ήρθατε.
Σας ζητώ να παρουσιάσετε ό,τι πούμε σήμερα εδώ
με τρόπο αμερόληπτο.
Το ρεπορτάζ να είναι δίκαιο!
-Μπράβο! -Ένα αμερόληπτο ρεπορτάζ!
Θέλω να είμαι κι εγώ στη συνάντησή σας με την Κατασκευαστική Χαούν.
Όπως αγαπάς.
ΓΟΥΟΝ ΙΝ-ΤΖΑΕ, CEO
Εσείς δημιουργήσατε την υπηρεσία μείωσης προσωπικού;
Είναι υπηρεσία αύξησης αποδοτικότητας.
Το ίδιο είναι. Αφού απολύεται κόσμος.
ΣΑΝΤ ΜΠΟΞ
-Σαντ Μποξ; -Ναι, εκεί είναι το γραφείο μας.
Δεν μπήκε κι ο γιος σου εκεί πρόσφατα;
Αλήθεια; Κι εγώ πρόσφατα μπήκα.
-Πώς λέγεται ο γιος σας; -Να μη σε νοιάζει.
ΠΡΟΪΣΤΑΜΕΝΟΣ ΝΑΜ ΣΕΟΝΓΚ-ΧΟΥΑΝ
Πάμε.
-Πάμε! -Θα διεκδικήσουμε το δίκιο μας!
-Θα συνεχίσουμε τον αγώνα! -Θα αντισταθούμε!
Μήπως έχετε γιο τον Ναμ Ντο-Σαν της Σαμσάν Τεκ;
Γιατί θες να μάθεις;
Πολύ ενδιαφέρον το βρίσκω.
Και η Σαμσάν Τεκ δημιούργησε μια υπηρεσία που απολύει κόσμο.
Αλλά εσείς διαμαρτύρεστε εναντίον μας.
Ο γιος σας γνωρίζει για τον αγώνα σας;
Ήρθε το ασανσέρ.
Μάλιστα.
Άνοδος.
-Είστε καλά; -Κύριε Ναμ!
Μη βγει στην τηλεόραση! Μην το δείξετε!
Συγγνώμη;
-Κύριε Ναμ! -Πάρ' τον στην πλάτη σου.
Γρήγορα!
Τι έπαθε;
-Προσεκτικά. -Από εδώ.
-Τι συνέβη; -Άσ' τον κάτω προσεκτικά.
Θεέ μου.
Ξαφνικά κατέρρευσε.
Του ανέβασε την πίεση εκείνη η αγενής CEO.
Γιατί δεν τον πήγατε στο νοσοκομείο;
Μην ανησυχείς για μένα. Καλά είμαι.
Δεν είσαι καλά. Κατέρρευσες εσύ που σκαρφαλώνεις στο όρος Τζιρί.
Να σε πάμε αμέσως στο νοσοκομείο…
Τελικά, μπορεί…
Αφήστε το.
Δεν χρειάζεται.
Μπορείτε να φύγετε εσείς.
Τι; Δεν γίνεται να σε αφήσουμε έτσι.
Θέλω τουλάχιστον να είστε εσείς εκεί.
Μην πείτε σε κανέναν ότι κατέρρευσα, καλά;
Θα γίνει καλά. Μην ανησυχείτε.
Ναι, αλλά…
Εντάξει.
Να τον προσέχετε.
Εντάξει, μην ανησυχείτε.
-Γεια σας. -Γεια.
-Πάμε. -Να προσέχεις.
-Τα λέμε. -Γεια.
-Δεν χρειάζεται να μας ξεπροβοδίσετε. -Όχι, μα πώς!
Τι συμβαίνει; Γιατί όλο αυτό το θέατρο;
Δεν το πιστεύω.
Έχουμε πρόβλημα, αγάπη μου.
Φοβάμαι πως θα καταστρέψω το μέλλον του Ντο-Σαν.
Τι;
Γεια σας. Θα βγάλουμε πολλά
λεφτά!
Λεφτά!
Τι κάνετε;
Δεν νιώθεις τέλεια σήμερα;
Με τα κοράκια που κροάζουν…
Στην Κορέα, αυτό σημαίνει πως θα σ' επισκεφτεί κάποιος σημαντικός.
Αν ακούσεις καρακάξα.
Το κοράκι λένε πως φέρνει γρουσουζιά.
Εγώ θεωρώ και τα δύο παράλογα φυσικά.
Έχεις λίγο χρόνο;
Θέλω να συζητήσουμε κάτι.
Εδώ είναι; Κύριε Παρκ.
Να οργανώσουμε συνάντηση ενημέρωσης για την Ημέρα Ντέμο για τους CEO.
-Έβγαλα ανακοίνωση. -Ωραία.
Ξέχασα, κυρία Γιουν.
-Κάτι με προβληματίζει. -Τι ακριβώς;
Θυμάστε τον CEO που αυτοκτόνησε λίγα χρόνια πριν;
Τον CEO της Τσάρτζινγκ Πάρτνερ του 2ου Εκκολαπτηρίου λέω.
Ναι, τι έγινε;
Ο μικρός του αδερφός είναι στο 12ο Εκκολαπτήριο.
-Ποιος είναι; -Δείτε.
Το ανακάλυψα καθώς ξεφύλλιζα κάτι έγγραφα.
Δεν είναι ο αδερφός του CEO που πέθανε;
Δεν γνωρίζω λεπτομέρειες, γιατί δεν ήμουν εδώ.
Ξέρετε γιατί αυτοκτόνησε;
Άκουσα πως συνέβη αμέσως μετά την Ημέρα Ντέμο.
Όπως ξέρεις,
καθώς η διοργάνωση μπορεί να οδηγήσει σε πραγματικές επενδύσεις,
οι επενδυτές κάνουν δύσκολες ερωτήσεις στην Ημέρα Ντέμο.
Το γνωρίζω.
Και μόνο που ακούω τις ερωτήσεις, νιώθω εξαντλημένος.
Φαντάζομαι πώς νιώθουν οι CEO, που πρέπει να ανταποκριθούν.
Τότε, η Τσάρτζινγκ Πάρτνερ είχε δυσκολίες
και ο CEO δεν μπορούσε να ανταπεξέλθει.
Τι να κάνει εδώ ο αδερφός του άραγε;
Εγώ δεν θα πλησίαζα το μέρος όπου πέθανε ένας συγγενής μου.
"Εκδίκηση"; Τι; Αυτό είναι τρομακτικό.
ΘΕΛΩ ΝΑ ΠΑΡΩ ΕΚΔΙΚΗΣΗ
Οι δικοί του μπορεί να έχουν την εντύπωση
ότι πέθανε εξαιτίας κάποιου εδώ.
Στη Σίλικον Βάλεϊ;
Τη Σίλικον Βάλεϊ στο Σαν Φρανσίσκο λέτε;
Ναι, εκεί βρίσκονται τα κεντρικά γραφεία της 2ΣΤΟ.
Θέλω να σε προσλάβω ως μηχανικό στα κεντρικά μας γραφεία.
Με τον καλύτερο μισθό που υπάρχει.
Τριακόσια εκατ. ετησίως και μετοχές αξίας 1,5 δις μέσα στην 4ετία.
Τι λες;
Δεν είμαι σίγουρος.
Κύριε Ναμ, είμαστε η 2ΣΤΟ.
Κι εμείς η Σαμσάν Τεκ.
Λοιπόν, άκου.
Αν εργαστείς στα κεντρικά της 2ΣΤΟ, θα αλλάξεις το μέλλον της εταιρείας σου.
Οι επενδυτές θα κάνουν ουρά.
Θα θέλουν να επενδύσουν σε ό,τι κάνεις.
Μπορεί να γράψεις βιβλίο για την εμπειρία σου στη 2ΣΤΟ.
Πώς το λένε; Θα μπορείς να ζεις απ' τα συγγραφικά δικαιώματα.
Δεν θέλω να γράψω βιβλίο. Δεν είμαι καλός συγγραφέας.
Δεν είναι αυτό το νόημα.
Αντιστέκεσαι επειδή νομίζεις πως είμαι σαν τον πρόεδρο Γουόν;
Διαφέρω απίστευτα απ' αυτόν.
Δεν θέλω να σ' εκμεταλλευτώ.
Το γνωρίζω.
Αλλά και πάλι δεν θέλω.
Ωραία, πώς σου φαίνεται το εξής;
Θα επιστρέψεις στη Σαμσάν Τεκ μετά από τρία χρόνια.
Τι λες;
Έτσι, η Σαμσάν Τεκ θ' αποκτήσει φτερά.
-Έχω αργήσει. -Δεν είσαι φιλόδοξος;
Δεν έχεις όνειρα;
Φυσικά και έχω.
Θα σου τα πραγματοποιήσω.
Είμαστε το μέλλον. Ναι, θέλουμε συνεργάτες.
Ναι, θα γίνω ο συνεργάτης σου.
-Λεφτά! -Θα βγάλεις πολλά λεφτά.
Θα σε κάνω πετυχημένο.
Πρέπει να ονειρεύομαι την επιτυχία;
Κι αν ονειρεύομαι κάποιον άνθρωπο;
Τι;
Κάποιον άνθρωπο;
Άνθρωπο; Ποιον;
Τι θα κάνουμε;
Μπορείς. Θα τα καταφέρεις.
Πρέπει.
-Καλημέρα. -Γεια.
-Καλημέρα. -Καλημέρα.
-Συγγνώμη που δεν ξαναήρθα χθες. -Κανένα πρόβλημα.
Για να επανορθώσω, κερνάω καφέ.
Τέλεια. Εγώ θα ήθελα έναν κρύο αμερικάνο.
-Εγώ έναν κρύο βανίλια λάτε. -Κι εγώ το ίδιο. Είναι ο καλύτερος.
Ωραία. Έναν κρύο αμερικάνο και δύο κρύους βανίλια λάτε.
-Ναι. -Εντάξει.
Είναι καλά;
Έτσι νομίζω.
Βασικά… Κερνάω καφέ. Κρύο αμερικάνο για σένα;
Ναι.
Υπάρχει αμηχανία, αλλά δεν φαίνεται να τελείωσε οριστικά.
Όχι, δεν τελείωσε.
Τελείωσε. Φανερό δεν είναι;
-Όχι, δεν τελείωσε. -Δεν τελείωσε.
Όλα θα πάνε καλά.
Καλημέρα.
-Καλημέρα. -Καλημέρα.
ΛΟΥΚΑΝΙΚΑ ΤΣΕΟΝΓΚ-ΜΙΕΟΝΓΚ
Πώς είναι; Καλά;
Έκλαψε πολύ. Ανησυχώ.
Δεν είναι καλά.
Όταν είδα την Νταλ-Μι σήμερα το πρωί, συνειδητοποίησα τι έχω κάνει.
Νόμιζα πως το ξεκίνησα για να γελάει περισσότερο,
αλλά έκανα λάθος.
Από εγωισμό το έκανα.
Λένε πως κάποια ψέματα είναι αθώα,
αλλά ήταν ψέμα παρ' όλα αυτά.
Δεν υπάρχουν αθώα ψέματα.
Πάντα κάποιος θα πληγωθεί στο τέλος.
Η αντανάκλαση του φωτός το βράδυ και ο οπίσθιος φωτισμός
οδηγούν σε λάθος αναγνωρίσεις.
Να προσθέσουμε προεπεξεργασία LBP όταν υπάρχει αντανάκλαση φωτός;
Ή να χρησιμοποιήσουμε βαθιά μάθηση για αναγνωρίσεις αντικειμένων.
"LBP";
Το LBP ξεχωρίζει διαφορετικές υφές.
Μήπως να προσθέταμε R-CNN;
Ας χτίσουμε ένα σύνολο δεδομένων.
-Με διάφορα επίπεδα φωτισμού. -"R-CNN";
Μια άλλη λύση θα ήταν η ενίσχυση δεδομένων
μέσω οπτικού μετασχηματισμού.
-Εντάξει. -Αυτό θα κάνουμε.
-Ωραία. -Μια χαρά.
-Κυρία Σεό, πού είσαι; -Θα πάμε για φαγητό σε λίγο.
Έχω κανονίσει να φάω με παρέα. Πηγαίνετε χωρίς εμένα.
Συγγνώμη.
Αν είστε μόνη σας, μπορείτε να καθίσετε μ' εκείνη την παρέα;
Συνήθως γεμίζουμε τέτοια ώρα.
Εντάξει.
Είμαστε μαζί.
Μάλιστα. Τότε, δύο μπολ μπιμπίμ γκουκσού;
Ναι, σας παρακαλώ.
Άκουσέ με, σε παρακαλώ.
Ξέρω πως αισθάνεσαι άβολα, αλλά θέλω να σου πω κάτι.
Τι;
Τις προάλλες, είπες να είμαι ειλικρινής.
Υπάρχουν πράγματα που δεν ξέρεις.
Υπάρχουν κι άλλα;
Ο κύριος Ναμ Ντο-Σαν κι εγώ
δεν έχουμε στενή σχέση.
Βασικά, δεν τον συμπαθώ και πολύ.
Μάλιστα.
Αλλά μη βγάζεις λάθος συμπεράσματα.
Δεν έκανε ό,τι έκανε επειδή του το ζήτησα.
Ήρθε στο πάρτι δικτύωσης,
σου έδωσε την κάρτα του
και σου ζήτησε να γίνεις CEO στη Σαντ Μποξ
επειδή ήθελε να τα κάνει όλα αυτά.
-Δύο μπολ μπιμπίμ γκουκσού, σωστά; -Ναι, σας ευχαριστούμε.
Λοιπόν… Θα σας ρωτήσω κάτι.
Τι είναι;
Πηγαίνετε στην Γκαπιεόνγκ κάθε εβδομάδα
για να φάτε νουντλς κουκουναριού;
Όχι. Δεν είχα φάει ποτέ πριν μου φέρεις εσύ.
Δεν έπρεπε να είμαι τόσο παρεμβατική.
Δεν ήσουν παρεμβατική.
Μου αρέσεις.
Δεν ήξερα ότι θα έλεγα κάτι τέτοιο ανακατώνοντας νουντλς.
Έχω συναισθήματα για σένα,
κυρία Σεό.
Σου το λέω στο πνεύμα της ειλικρίνειας, όχι για να αισθανθείς άσχημα.
Έτσι αισθάνομαι.
Δεν περιμένω κάποια απάντηση, μην ανησυχείς λοιπόν.
Δεν θέλω να αποφεύγουμε να βρισκόμαστε εξαιτίας αυτού.
Θα ήταν πολύ κρίμα.
Φάε, πριν μαλακώσουν τα νουντλς σου.
Τα νουντλς κουκουναριού που μου έφερες
ήταν πεντανόστιμα.
Εντάξει, τα λέμε.
-Δεν θα έρθει ο Ντο-Σαν; -Δεν έχει πολλή όρεξη.
Κρατιόμουν να μην το πω.
-Αλλά δεν είναι παράξενο; -Τι εννοείς;
Τι έκανε ο Ντο-Σαν που ήταν τόσο κακό;
Έλεγε ψέματα για χάρη της κυρίας Σεό. Και την έκανε ευτυχισμένη.
Ούτε εγώ το καταλαβαίνω.
Δεν βλέπει η Νταλ-Μι πώς νιώθει ο Ντο-Σαν;
Ακριβώς, δεν έχει ιδέα τελικά.
Αν ήμουν ο Ντο-Σαν, θα ένιωθα πολύ πληγωμένος.
Πράγματι.
Πονάει πολύ όταν ο άλλος δεν καταλαβαίνει πώς αισθάνεσαι.
Το ξέρω αυτό το συναίσθημα.
Το ξέρεις; Υπάρχει περίπτωση
να σου αρέσει κάποιος;
Βλέπεις;
Ακόμα δεν με καταλαβαίνεις.
Μισό λεπτό. Εγώ;
Ο Τσουλ-Σαν;
Ζητώ συγγνώμη.
-Τι; -Μήπως ονειρεύομαι;
Συμβαίνει στ' αλήθεια;
Γίνεται να στροφάρω τόσο αργά;
Κυρία Τζουνγκ, συγγνώμη. Σε στενοχώρησα;
Δες, έχω ανατριχιάσει.
Κυρία Τζουνγκ, δηλαδή
σήμερα είναι η πρώτη μας μέρα ως ζευγάρι;
Είναι;
Όχι.
Όχι;
Είπα ψέματα.
Αλήθεια; Το ήξερα.
Κυρία Τζουνγκ, με γελοιοποίησες.
Τι είναι αυτά που λες; Εγώ για το καλό σου είπα ψέματα.
Δεν σε έκανα χαρούμενο; Αυτό ακριβώς έκανε κι ο κύριος Ναμ.
Τώρα καταλαβαίνω.
Αυτό που έκανε ο Ντο-Σαν ήταν λάθος.
Ναι, κι εγώ καταλαβαίνω.
Κυρία Τζουνγκ, είσαι πανέξυπνη.
Διασκεδάζεις;
Φάε το παλιόψωμό σου.
ΛΟΥΚΑΝΙΚΑ ΤΣΕΟΝΓΚ-ΜΙΕΟΝΓΚ
Ακίνητη.
Εσύ! Ποια είσαι;
Γιατί δεν μ' αφήνεις να βρω υπάλληλο;
Δείξε μου το πρόσωπό σου.
Μητέρα.
Αμάν! Τι συμβαίνει;
Γιατί μου έχεις τόση κακία;
Όχι, καμία σχέση.
Ντρέπομαι για ό,τι έκανα.
Τότε, γιατί σαμποτάρεις τη δουλειά μου;
Άλλα λες κι άλλα κάνεις.
Δεν ισχύει αυτό, μητέρα.
Τι;
Μπορώ…
Μπορώ να δουλέψω για σένα;
Να δουλέψεις για μένα;
Αν είναι δυνατόν!
Βασικά… Δεν το πιστεύω.
Λες δηλαδή
πως το έσκασες απ' το σπίτι και κοιμάσαι στους δρόμους;
Δεν το έσκασα απ' το σπίτι. Απλώς έφυγα.
Και δεν κοιμάμαι στους δρόμους.
Τρώω και κοιμάμαι
σε ίντερνετ καφέ και σε σάουνες.
Τώρα που δεν έχεις πού να πας, θες να σε ζήσω;
Δεν θέλω να με ζήσεις.
ΛΟΥΚΑΝΙΚΑ ΤΣΕΟΝΓΚ-ΜΙΕΟΝΓΚ
Χρειάζεσαι κάποιον να σε βοηθάει κι εγώ χρειάζομαι χρήματα.
Μπορεί να βοηθήσει η μία την άλλη.
Αυτήν την πρόταση ήθελα να κάνω.
Δεν θέλω.
Πεθερά σου είμαι στην τελική.
Όχι, είμαι η πρώην πεθερά σου.
Γιατί να μην προχωρήσουμε τη σχέση μας και να με προσλάβεις;
Ζητάς καλοσύνες, αλλά δεν συγχωρώ τόσο εύκολα.
Μου θυμίζεις τον καημένο τον γιο μου, κι αυτό με πονάει.
Γι' αυτό, ας παραμείνουμε δυο ξένες.
Κυρία Σεό, δεν θα φύγεις;
Πηγαίνετε. Έχω να ετοιμάσω την παρουσίαση για την Ημέρα Ντέμο.
-Θα βοηθήσουμε. -Όχι, πηγαίνετε.
Έχω να συναντήσω κι έναν φίλο μου μετά.
Έναν φίλο; Ποιον;
Έναν φίλο μου.
-Εντάξει, τα λέμε. -Τα λέμε.
Λες με το "φίλος" να εννοούσε τον κο Χαν;
Αποκλείεται.
Έρχεται.
Τι θα κάνουμε; Ο τερματοφύλακάς μας πήρε κίτρινη.
Τι άλλο; Ώρα να παρέμβουν οι αμυντικοί.
Τι συμβαίνει; Τι κάνετε;
Η κυρία Σεό είναι πολύ απασχολημένη.
Μιλήστε σ' εμάς καλύτερα.
Δεν ήρθα για την κυρία Σεό.
Για τον κύριο Ναμ ήρθα.
Απέφερε καθόλου κέρδη το Νουνγκίλ τους τελευταίους τρεις μήνες;
Σημασία έχουν μόνο οι αριθμοί. Πείτε μας το μοντέλο εσόδων σας.
Η βασική σας τεχνολογία; Είναι πατενταρισμένη;
Ποιο είναι το νεκρό σημείο; Το οικονομικό σας πλάνο;
Πόσο μεγάλο είναι το κοινό σας; Μήπως είναι μικρό;
Τι ισχυρό όπλο έχετε;
ΤΙ ΙΣΧΥΡΟ ΟΠΛΟ ΕΧΕΤΕ;
-Τα έγραψες όλα; -Ναι.
Τι είναι;
Πιθανές ερωτήσεις για την κυρία Σεό στην Ημέρα Ντέμο.
Μόνο που θα είναι πιο σκληροί.
Αν πείτε πως δεν έχετε ανταγωνιστές, θα ρωτήσουν
μήπως η επιχείρησή σας είναι άχρηστη.
Αν πείτε πως έχετε, θα ρωτάνε συνέχεια για πατέντες και φραγμούς εισόδου.
Ό,τι και να απαντήσετε, θα σας επιτεθούν.
Ετοιμαστείτε καλά, για να μην πληγωθεί η κυρία Σεό.
Δεν ξέρω αν θα έπρεπε να μου δίνετε συμβουλές, έτσι όπως είμαστε.
Ήθελα να σου φερθώ σαν αδερφός για μια τελευταία φορά.
"Τελευταία φορά";
Είπα στην κυρία Σεό πως έχω συναισθήματα για εκείνη.
Έτσι, δεν μπορώ να είμαι αδερφός σου πια.
Τέρμα οι συμβουλές και τα δάνεια.
Αυτοκίνητο, ρούχα, ρολόι…
Δεν τα χρειάζομαι.
Το παρελθόν μου επίσης.
Ούτε αυτό το χρειάζομαι.
Δεν είμαι και τόσο σίγουρος.
Ποιος έχει μεγαλύτερη σημασία για την κυρία Σεό,
ο Ναμ Ντο-Σαν χωρίς το παρόν ή ο Ναμ Ντο-Σαν χωρίς το παρελθόν;
ΠΑΙΧΝΙΔΙΑ
Ένα μπουκάλι σότζου και χοιρινό, παρακαλώ.
Αμέσως.
Ποια είστε;
Κάθισα επειδή ένιωσα πως δεν έπρεπε να σ' αφήσω μόνη σου.
Κι εγώ μόνη είμαι.
Μου επιτρέπεις;
Βασικά… Εντάξει.
Πολύ δύσκολο μου ακούγεται.
Νόμιζες πως ήταν ένας, αλλά τελικά ήταν δύο διαφορετικοί;
Θα είσαι πολύ μπερδεμένη.
Ποιος από τους δύο…
είναι ο Ντο-Σαν που μου αρέσει;
Αυτός που μου έγραψε τα γράμματα πριν από 15 χρόνια
ή αυτός με τον οποίο είμαι τώρα;
Ειλικρινά, δεν ξέρω.
Απαίσια δεν είμαι;
Όχι. Αυτοί που σου είπαν ψέματα είναι.
Μην ανησυχείς. Είναι φυσιολογικό να νιώθεις μπερδεμένη.
Μην αισθάνεσαι άσχημα.
Το χειρότερο απ' όλα είναι
πως δεν με εμπιστεύομαι πια.
Αισθάνομαι
λες και ακροβατώ σε τεντωμένο σχοινί.
Στη δουλειά, πρέπει να παρουσιάσω μια επιχείρηση που δεν έχει κέρδη.
Αλλά χάνω την αυτοπεποίθησή μου.
Αυτό δεν είναι καλό.
Δεν μπορείς να πείσεις κάποιον, αν δεν έχεις αυτοπεποίθηση εσύ.
Τώρα που ξέρω ότι όλα ήταν ψέματα, αισθάνομαι κι εγώ ψεύτικη.
Είμαι μπερδεμένη, και το σχοινί άρχισε να τρέμει.
Μπορεί να πέσω όπου να 'ναι.
Τι θα κάνω; Δεν πρέπει να νιώθει έτσι μια CEO.
Είσαι CEO;
Ποιο το νόημα;
Δεν μου αξίζει η θέση.
Αρχίζω ν' αμφιβάλλω για τα πάντα.
Όχι, μπαμπά. Είναι πολύ πιο ικανή γι' αυτήν τη θέση από μένα.
Μπαμπά, είμαι ένας άχρηστος
που μπλόφαρε πως θα ξεκινούσε επιχείρηση. Σου ζητώ συγγνώμη.
Τι;
Είμαι ένας άχρηστος που το παίζει διάνοια. Συγγνώμη, μπαμπά.
Δεν νομίζω πως θα τα καταφέρω.
Όσο περισσότερο αμφιβάλλεις,
τόσο θα μειώνεται η αυτοπεποίθησή σου.
Πάρ' το απόφαση, όσο δύσκολο κι αν είναι,
για να ξεπεράσεις όλο αυτό.
Θα τα καταφέρεις.
Πώς;
Ζήτησε βοήθεια.
Από ποιον;
Απ' τους προγόνους σου.
Τους προγόνους μου;
Κάνε επιμνημόσυνη τελετή για να τιμήσεις τους προγόνους σου
και ζήτα τους βοήθεια.
Η καλή τύχη θα επανέλθει.
-Αλήθεια; -Αλήθεια.
Περιμένετε. Πώς είστε τόσο σίγουρη;
Μισό, τι κάνεις εσύ εδώ;
Φίλος σου είναι;
Άσχημα τα πράγματα. Ζήτα κι εσύ βοήθεια απ' τους προγόνους.
Να κάνετε μια μεγάλη επιμνημόσυνη τελετή.
Θέλω να ξέρω πώς φτάσατε σ' αυτό το συμπέρασμα.
Από προσωπική πείρα.
Είχα κι εγώ αυχενικό σαν εσένα.
Μετά που έκανα τελετή και προσευχήθηκα στους προγόνους μου…
Δείτε. Βλέπετε αυτήν την υπέροχη καμπύλη;
Αυτό μπορεί να συμβεί και χωρίς επιμνημόσυνη τελετή.
Έγινε μετά την επιμνημόσυνη τελετή.
Το συστήνω βάσει δεδομένων.
Οι επιμνημόσυνες τελετές δεν είναι πρόληψη, αλλά επιστήμη.
Τα δεδομένα είναι άχρηστα, εκτός κι αν είναι τελείως ελεγχόμενες
οι άλλες μεταβλητές.
Ποιες είναι οι πειραματικές και οι ομάδες ελέγχου;
Δεν ξέρετε; Δεν τις συγκρίνατε;
Τότε, τα δεδομένα είναι άχρηστα.
Κάνατε τυχαιοποιημένη ελεγχόμενη κλινική δοκιμή;
Όχι;
Ποιος είναι αυτός;
Ο Ναμ Ντο-Σαν.
Έπρεπε να μου είχες μιλήσει.
Γιατί υπέφερες μόνη σου;
Εγώ υποφέρω; Γιατί;
Δεν θυμάσαι, επειδή είσαι μεθυσμένη.
Αλλά είπες…
πως νιώθεις ότι όλα είναι ψέματα.
Πως χάνεις την αυτοπεποίθησή σου.
Αλήθεια;
Χωρίς αυτοπεποίθηση, είμαι ένα τίποτα.
Ναι, έτσι νιώθεις.
Πώς γίνεται να την αποκτήσεις ξανά;
Θες να σου πω;
-Κατέβασέ με. -Εντάξει.
Μπορείς να εμφανιστείς ξανά όπως τότε;
Τι;
Όπως τότε, στο πάρτι δικτύωσης.
Έσβησες
την πιο στενόχωρη περίοδο της ζωής μου.
Εκείνη τη μέρα,
ήσουν το βραβείο μου,
το καμάρι μου,
η παρηγοριά μου,
τα φτερά μου…
Ήσουν το όνειρό μου.
Έλα να με βρεις, όπως τότε.
Θα αποκτήσω ξανά την αυτοπεποίθησή μου και θα ξαναγίνω ο εαυτός μου.
Δεν θα το θυμάσαι αυτό όταν ξεμεθύσεις.
Δεν είμαι μεθυσμένη.
Εντάξει.
Δεν είσαι.
Περίμενε εκεί. Μην πας πουθενά.
Θα επιστρέψω αμέσως.
Γιονγκ-Σαν! Τσουλ-Σαν!
Θα γίνει ο αγώνας;
Τι στο καλό;
Συγγνώμη.
Με συγχωρείτε, μήπως είδατε μια γυναίκα στην κόκκινη κούνια;
Μια γυναίκα με κοτσίδα, που κρατούσε εκείνη την τσάντα.
Εκείνη λες; Αποκοιμήθηκε λιγάκι, ξεμέθυσε κι έφυγε.
Σας ευχαριστώ.
Δεν προβλέπεται καλή κατάληξη.
Είναι σαν να μας λένε να κλείσουμε.
Εκφοβισμός είναι.
Εδώ γάλα αγοράζεις, και κοιτάς την ημερομηνία λήξης και τα συστατικά.
Είναι το λιγότερο που μπορούν να κάνουν με τόσα εκατομμύρια που παίζονται.
Θα είμαστε κι εμείς στην παρουσίαση.
Θα απαντήσουμε στις τεχνικές ερωτήσεις.
Εντάξει.
Θέλεις να κρατήσεις το κοστούμι;
Ναι, θέλω να το φορέσω στην Ημέρα Ντέμο.
Γιατί;
Για να το δει η κυρία Σεό;
Δεν το είδε χθες.
Γιατί; Τι έγινε;
Έφτασα αργά.
Μέχρι να πάω, είχε ήδη ξεμεθύσει κι έφυγε.
Δεν θυμάται;
Όχι. Δεν θυμάται τίποτα όταν ξεμεθάει.
Θέλεις να σε δει στην Ημέρα Ντέμο;
Ναι.
Είπε πως χάνει την αυτοπεποίθησή της κι ακροβατεί σε τεντωμένο σχοινί.
Θέλω να κάνω κάτι γι' αυτήν.
Θα εμφανιστώ φορώντας το κοστούμι.
Ένα κοστούμι δανεικό.
Τι συγκινητικό!
Ωραία.
Κύριε Ναμ.
Ναι;
Καλά είναι ο πατέρας σου; Ανησυχώ.
Καλά είναι.
Γιατί ρωτάτε για τον πατέρα του ξαφνικά;
-Ήξερα πως έπαιζε θέατρο. -Τι;
Μιλήστε καθαρά.
Τι εννοείτε πως έπαιζε θέατρο;
Θα σας έλεγα, αλλά δεν θα ήταν δίκαιο για τον μπαμπά σου.
Δεν θα σου το είπε, επειδή δεν θέλει να σου σταθεί εμπόδιο.
Γι' αυτό, δεν ξέρω αν πρέπει να σου πω.
Είναι ολοφάνερο πως θέλεις.
Πες μου λοιπόν.
-Από εδώ είναι; -Ναι.
Πάμε.
Αγάπη μου, εγώ είμαι. Έρχονται οι συνάδελφοί μου για επίσκεψη.
Πες ότι είμαι άρρωστος και ξαπλώνω και διώξ' τους.
Όχι, δεν γίνεται.
Αν πάρω μέρος στη διαμαρτυρία, πώς θ' αντικρίσω τον Ντο-Σαν;
Γιατί όχι;
Επειδή…
Να πας, μπαμπά.
Πήγαινε κι αγωνίσου.
Ξέχνα το. Δεν έχω καν τη δύναμη.
Φοβάσαι πως θα σαμποτάρεις το μέλλον μου αν αγωνιστείς;
Μπαμπά.
Δεν καμαρώνω για σένα.
Ντρέπεσαι για μένα;
Και δεν θέλω να καμαρώνεις για μένα.
Δεν αντέχεται να είσαι η τιμή και το καμάρι κάποιου.
Φοβάσαι πως θα τον απογοητεύσεις
και προσποιείσαι τον δυνατό και τον ικανό.
Ας μην είμαστε το καμάρι ο ένας του άλλου.
Ας είμαστε απλώς…
πατέρας και γιος.
ΠΡΟΣ: ΠΟΛΥΒΟΛΟ ΕΡΩΤΗΣΕΩΝ
Πώς πάνε οι ετοιμασίες για την Ημέρα Ντέμο;
Αν χρειάζεσαι βοήθεια, μη διστάσεις να…
Πώς είσαι; Ανησυχώ.
Ντονγκ-Τσεόν, τι είναι αυτό το μπλουζάκι;
Αμάν, με τρομάξατε.
Θα ενημερώσω τους CEO
για την Ημέρα Ντέμο σε λίγο.
Αλήθεια;
Βγάλε την μπλούζα σου, έλα.
Τι; Γιατί;
-Κάνε αυτό που σου είπα. -Γιατί;
ΣΑΝΤ ΜΠΟΞ
Δεν θα έκανε την ενημέρωση ο κύριος Παρκ;
Είχε κάτι εξωτερικές δουλειές και την ανέλαβα εγώ.
Πάμε μέσα.
Τι έπαθε;
ΗΜΕΡΑ ΝΤΕΜΟ ΣΑΝΤ ΜΠΟΞ ΕΝΗΜΕΡΩΣΗ
Στην Ημέρα Ντέμο, θα παρουσιάσετε
τα αποτελέσματα των κόπων σας σε ολόκληρο τον κόσμο.
Θα κάνετε μια σύντομη παρουσίαση στη σκηνή
και μετά οι κριτές θα κάνουν ερωτήσεις.
Βλέπω εξοπλισμό μαγνητοσκόπησης. Θα προβληθεί η εκδήλωση;
Ναι, θα προβληθεί ζωντανά,
για να την παρακολουθήσουν επενδυτές όχι μόνο εδώ, αλλά και σ' όλον τον κόσμο.
Τι θα συμβεί στις εταιρείες που δεν θα λάβουν επενδύσεις;
Φοβάσαι πως θ' αποτύχεις; Δεν έχεις αυτοπεποίθηση;
Άκουσα πως θα παρευρεθεί η 2ΣΤΟ και πως ψάχνουν για συνεργάτες. Ισχύει;
Ναι, ισχύει.
Απ' όσο γνωρίζω, ψάχνουν για συνεργάτες στον τομέα ΑΙ συγκεκριμένα.
Άρα, θα είναι ανάμεσα σε δύο εταιρείες.
Ξεχάστε 2ΣΤΟ και διεθνείς συνεργασίες.
Αν επικεντρωθείτε εκεί, θα νιώσετε τεράστια πίεση.
Αναζητήστε επενδυτές που συμφωνούν με τη δική σας φιλοσοφία.
Ξεχάστε την πίεση. Ανεβείτε στη σκηνή με αυτοπεποίθηση.
Δείξτε τους πόσο ενθουσιασμένοι είστε
και θα τα καταφέρετε.
Μη φοβάστε.
-Μάλιστα! -Μάλιστα!
Δεν το πιστεύω.
Τι κάνουν όλα αυτά τα ρούχα εδώ;
Ημέρα Ντέμο σήμερα.
Η εταιρεία εξαρτάται απ' την παρουσίασή μου.
Γιατί ανησυχείς; Μοιάζεις φοβερή.
Μοιάζω ηλίθια.
Και ανίκανη.
ΣΑΝΤ ΜΠΟΞ ΗΜΕΡΑ ΝΤΕΜΟ
Για χρήματα, φυσικά. Τι άλλο λόγο θέλετε;
Ναι, όλα για τα χρήματα γίνονται πάντα.
Είναι ένας καλός και ειλικρινής λόγος.
Αλλά περίμενα πως αυτό το παιδί θα διέφερε.
Πίστευα πως θα έβρισκε κάποιον άλλον λόγο. Όχι τα λεφτά.
Τον βρήκες άραγε;
ΣΑΝΤ ΜΠΟΞ ΗΜΕΡΑ ΝΤΕΜΟ
Είσαι στ' αλήθεια εδώ.
Αγάπη μου.
Μου είπαν πως κυκλοφορείς κοντά στον ποταμό Χαν τελευταία.
Όπως στην ταινία Ο επισκέπτης. Τι κάνεις εδώ;
Φαίνεσαι τελείως εξαντλημένη.
Παράτα τα και γύρνα στο σπίτι.
Σανγκ-Σου, δεν άλλαξες καθόλου.
Από γραμματέας της Ιν-Τζάε, τώρα έγινες γραμματέας του μπαμπά σου;
Να το πω προαγωγή αυτό;
Μια ζωή στα λεφτά έδινες σημασία, όχι στην αξιοπρέπεια.
Ένα διάλεξε. Αν αλλάξεις τη ζωή σου πολύ γρήγορα, θα καταστραφείς.
Δουλεύω σαν το σκυλί
για άλλους τα τελευταία 20 χρόνια.
Τώρα θέλω να δουλέψω για μένα.
Όταν το σκάσει ένας σκύλος, γίνεται αδέσποτος.
Και τι συμβαίνει μετά; Πεθαίνει είτε απ' το κρύο είτε απ' την πείνα.
Συγγνώμη, αγάπη μου.
Άργησα, αλλά σε καταλαβαίνω.
Αν με καταλαβαίνεις, έλα μαζί μου όσο είμαι ακόμα καλός.
Άσ' την!
"Όσο είμαι ακόμα καλός";
Δηλαδή θα τη χτυπήσεις;
Ποια είστε, κυρία μου;
Εγώ;
Είμαι η πρώην πεθερά της. Γιατί; Έχεις πρόβλημα;
Φύγε, πριν καλέσω την αστυνομία.
Κι εσύ το ίδιο.
Φύγετε. Εξαφανιστείτε! Στο αυτοκίνητο!
Σε βοηθάει να χαλαρώσεις αυτό;
Δεν ξέρω, δεν το έχω ξαναπάρει.
Θα μου δώσεις ένα; Έχω πολύ άγχος.
Κρίμα, μόλις πήρα το τελευταίο.
Μάλιστα.
Κυρία Γουόν, αληθεύει η φήμη;
Είστε στ' αλήθεια το κοριτσάκι στην κούνια στο λογότυπο της Σαντ Μποξ;
Βασικά, ναι.
Απίστευτο! Αλήθεια;
Το διάβασα στο βιβλίο της κυρίας Γιουν.
Το κορίτσι που ζήτησε απ' τον μπαμπά της να απλώσει άμμο κάτω μετά που έπεσε;
Ναι, εγώ είμαι.
Δηλαδή η Σαντ Μποξ ξεκίνησε απ' την κυρία Γουόν;
Ακριβώς.
-Πού πάτε; -Σταματήστε.
Θέλω να πω κάτι στην κυρία Σεό.
-Πείτε το σ' εμάς. -Θα της το διαβιβάσουμε.
Έλεος.
Καλά.
Πώς είναι η κυρία Σεό;
Το μέλλον της εταιρείας μας είναι στον αέρα. Φυσικά και έχει άγχος.
Είπε πως νιώθει λες και ακροβατεί σε τεντωμένο σχοινί.
Σε τεντωμένο σχοινί;
Τότε, πείτε της το εξής.
Θα είμαι το εναλλακτικό της σχέδιο. Γι' αυτό, να μην έχει άγχος.
Εναλλακτικό σχέδιο;
Κι αν αποτύχει και η Νταλ-Μι; Τότε, την πατήσαμε τελείως.
-Τότε, θα επενδύσω εγώ προσωπικά. -Τι;
Έτσι έχετε εναλλακτικό σχέδιο, αν αποτύχετε.
-Εκείνο το εναλλακτικό σχέδιο εννοείτε. -Ναι.
Να της το πείτε.
Τι ήταν αυτό; Το κοριτσάκι στην κούνια;
Δανείστηκα την ιστορία σου όταν μπήκα στη Σαντ Μποξ, το παραδέχομαι.
Αλλά δεν ήξερα ότι θα έπαιρνε τέτοιες διαστάσεις.
Δεν είχα ιδέα ότι ο μπαμπάς μας ήταν τόσο σημαντικός για την κα Γιουν.
"Ο μπαμπάς μας"; Πώς λες κάτι τέτοιο, ενώ απαρνήθηκες το επίθετό του;
Καθόλου δεν ντρέπεσαι που έκλεψες την ανάμνησή μου;
Καλά, συγγνώμη.
Αλλά τώρα που σε βλέπω, δεν είμαι σίγουρη αν όντως σου την έκλεψα.
Τι θες να πεις;
Απάντησέ μου.
Ποια φοβάται ν' ανέβει στην κούνια
και κλαψουρίζει εδώ πέρα, εσύ ή εγώ;
Ποια φοβάται την αποτυχία τώρα, εσύ ή εγώ;
Θες ακόμα να σου ζητήσω συγγνώμη;
Ντο-Σαν.
Ζήτησέ της συγγνώμη.
Την έκλεψες.
Ήσουν τόσο ασήμαντη, που έκλεψες την ανάμνησή της.
Δεν έχεις αυτοπεποίθηση.
Και παίζεις θέατρο για να το κρύψεις.
Ακόμα δεν κουράστηκες;
Θα κουράστηκες.
Τι ξέρεις και μιλάς;
Το ξέρω καλά.
Κι εγώ το ίδιο έκανα.
-Δεν το σηκώνουν; -Όχι.
Ο συνδρομητής που καλέσατε…
Έρχονται.
Πού ήσασταν; Όπου να 'ναι ξεκινάει.
Μια στιγμή, κύριε Ναμ.
Δεν θα φορούσες αυτό σήμερα, σωστά;
Δεν θα έβαζες κοστούμι για την κυρία Σεό;
Κοστούμι; Για μένα;
Τι λέτε;
Βασικά…
Τσουλ-Σαν, μπορούμε να μιλήσουμε;
Τι; Γιατί;
Έλα μαζί μου.
Πόσο αργά στροφάρεις πια; Προφανώς και ήθελαν να μείνουν μόνοι.
Μάλιστα…
Το πρόσωπό σου δες! Επειδή σου κρατάω το χέρι κάνεις έτσι;
Τόσο εύκολο είναι;
Καίνε όντως τα μάγουλά σου;
Κυρία Τζουνγκ.
Τις προάλλες που μου είπες ψέματα,
ένιωσα
σαν να ανέβηκα σ' έναν ουρανοξύστη και μετά να έπεσα στη γη.
Ξέρω πως δεν είμαι σημαντικός για σένα,
αλλά καθετί που κάνεις μπορεί να μου δώσει χαρά και λύπη.
Είναι που είμαι παραδοσιακός τύπος.
Το εννοώ.
Γι' αυτό, θέλω να σταματήσεις…
να με μπερδεύεις.
Σε παρακαλώ.
Εντάξει, σύμφωνοι.
Ωραία.
Ας πάμε μέσα ξανά.
Εντάξει.
Θυμάσαι το κοστούμι που φορούσα στο πάρτι δικτύωσης;
Θα το φορούσα σήμερα.
Εκείνο το κοστούμι;
Ήσουν κούκλος εκείνη τη μέρα.
Γιατί δεν το έβαλες;
Επειδή δεν είναι ο εαυτός μου.
Νταλ-Μι.
Δεν θέλω να σε μπερδεύω άλλο.
Γι' αυτό, ξέχνα ό,τι ξέρεις για μένα…
μέχρι τώρα.
Να ξεχάσω ό,τι ξέρω για σένα; Τι εννοείς;
Δεν σου έγραψα ποτέ γράμματα.
Σε ξέρω μόνο μερικούς μήνες.
Κι αυτό είναι το στιλ μου.
Ποτέ μου δεν ήθελα να παίξω Γκόου-Στοπ.
Δεν έχω γενέθλια στις 7 Μαΐου.
Αν σε μπερδεύουν τα συναισθήματά σου για μένα,
ας πούμε πως δεν έγινε τίποτα.
Ας τα ξεχάσουμε όλα.
Δεν θέλω να υποφέρεις εξαιτίας αυτού.
Αλλά ένα πράγμα θα σου πω.
Εσύ έκανες τη Σαμσάν Τεκ…
αυτό που είναι σήμερα.
Αυτό δεν είναι ψέμα.
Είναι δικό σου κατόρθωμα.
Είμαι σίγουρος γι' αυτό.
Γι' αυτό, μην αμφιβάλλεις.
Κυρία Σεό, ξεκινάει η πρόβα. Ελάτε.
Νταλ-Μι.
Θα τα καταφέρεις.
Θα τα καταφέρω.
Δεν πηγαίνω στην κα Σεό. Μη μ' ακολουθείς.
Δεν σας ακολουθώ. Κι εγώ πάνω πηγαίνω.
Εντάξει.
Αυτό που είπατε νωρίτερα ήταν τρομερό.
Ότι θα είστε το εναλλακτικό σχέδιο της κας Σεό. Πολύ παρήγορο.
Δεν το είπα για να μου κάνεις κοπλιμέντο.
Είστε πολύ ευγενικός και γενναιόδωρος.
Γιατί ήσασταν τόσο σκληρός με τον αδερφό μου;
Τον αδερφό σου;
Πείτε μου.
Γιατί…
σκοτώσατε τον αδερφό μου;
Σ' εμένα μιλάς; Εγώ σκότωσα τον αδερφό σου;
Ναι.
Λάθος θα κάνεις.
Αν τον είχα σκοτώσει, δεν θα ήμουν εδώ.
Θα ήμουν στη φυλακή. Αυτό είναι παράλογο.
Άκου, δεν ξέρω καν τον αδερφό σου.
Δεν ήξερα καν πως έχεις αδερφό. Επομένως, πώς είναι δυνατόν να…
Δεν περίμενα να προσευχηθείτε γι’ αυτόν,
αλλά πίστευα πως τουλάχιστον θα τον θυμάστε.
Είπε πως νιώθει λες και ακροβατεί σε τεντωμένο σχοινί.
Σε τεντωμένο σχοινί;
Τότε, πείτε της το εξής.
Θα είμαι το εναλλακτικό της σχέδιο. Γι' αυτό, να μην έχει άγχος.
-Κύριε Ναμ. -Θέλω να σας ρωτήσω κάτι.
Φυσικά, τι είναι;
Η πρόταση που μου κάνατε τις προάλλες, πως θα δώσετε στην εταιρεία μου φτερά…
Ναι;
Η πρότασή σας
ισχύει ακόμα;
Ναι, φυσικά.
Αλλά γιατί άλλαξες γνώμη;
Δεν θέλω το εναλλακτικό σχέδιο.
"Εναλλακτικό σχέδιο"; Τι εννοείς;
Το ενναλακτικό σχέδιο αν αποτύχουμε.
ΕΙΔΙΚΕΣ ΕΥΧΑΡΙΣΤΙΕΣ ΣΤΗ ΛΙ ΜΠΟ-ΓΙΟΥΝΓΚ
Δεν είχα ιδέα πως θα της έλεγα πως μου αρέσει ανακατεύοντας νουντλς.
Το έπαιζα ήρεμος και συγκροτημένος,
αλλά από μέσα μου έτρεμα απ' το άγχος.
Δεν καταλαβαίνετε.
Ήθελα να της απαντήσω ειλικρινά.
Αλλά κάτι μέσα μου…
Κάτι μέσα μου φοβάται.
Αν με απορρίψει, πάει, τέλειωσε. Πάνε όλα.
Φοβάμαι.
Το μετανιώνω.
Ίσως δεν έπρεπε να της το είχα πει.
Ας κράταγα τα συναισθήματά μου κρυφά ως το τέλος.
Όχι, θα το μετανιώνατε κι αυτό.
Ως έναν βαθμό.
Δεν έχει νόημα να το μετανιώνετε τώρα, γιατί κάθε επιλογή για έναν λόγο γίνεται.
Εμπιστευτείτε την επιλογή σας.
Κι όταν χάνετε την πίστη σας, όπως τώρα,
ζητήστε λίγη βοήθεια.
Από ποιον;
Απ' τους προγόνους σας.
Τους προγόνους μου;
Κι έχω ακόμα μεγαλύτερη περιέργεια.
Σε ποιον ανήκει η καρδιά μου;
Από εδώ ξεκίνησα. Όχι από ένα γραφείο με θέα τον ποταμό Χαν.
Ακριβώς εδώ.
Κι αν διαλέξει τον κύριο Χαν; Θα το δεχτείς;
Ίσως να είχε δίκιο τελικά.
Άρα, αυτός είναι ο δεύτερος γύρος.
Αν το τεστ γίνει με τις ίδιες τεχνικές προδιαγραφές, θα φανεί ο καλύτερος.
Δεν θέλω να την πιέσω παραπάνω.
Πρέπει να κερδίσουμε στην Ημέρα Ντέμο, ό,τι κι αν γίνει.
Υποτιτλισμός: Λιάνα Μεσάικου